CELEX: 62019CN0629
Language: fi
Date: 2019-08-23 00:00:00
Title: asia C-629/19: Ennakkoratkaisupyyntö, jonka Landesverwaltungsgericht Steiermark (Itävalta) on esittänyt 23.8.2019 – Sappi Austria Produktions-GmbH & Co KG ja Wasserverband ”Region Gratkorn-Gratwein”

25.11.2019   
            
            
               FI
            
            
               Euroopan unionin virallinen lehti
            
            
               C 399/23
            
         
      Ennakkoratkaisupyyntö, jonka Landesverwaltungsgericht Steiermark (Itävalta) on esittänyt 23.8.2019 – Sappi Austria Produktions-GmbH & Co KG ja Wasserverband ”Region Gratkorn-Gratwein”
      (asia C-629/19)
      (2019/C 399/27)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesverwaltungsgericht Steiermark
      
         Pääasian asianosaiset
      
      
         Valittajat: Sappi Austria Produktions-GmbH & Co KG ja Wasserverband ”Region Gratkorn-Gratwein”
      
         Vastapuolena oleva viranomainen: Landeshauptmann von Steiermark
      
         Ennakkoratkaisukysymykset
      
      
                  1)
               
               
                  Onko puhdistamolietettä, jätteistä ja tiettyjen direktiivien kumoamisesta 19.11.2008 annetun Euroopan parlamentin ja neuvoston direktiivin 2008/98/EY (1) 2 artiklan 2 kohdassa säädetyn poikkeuksen valossa ja luettuna yhdessä yhdyskuntajätevesien käsittelystä 21.5.1991 annetun neuvoston direktiivin 91/271/ETY ja/tai puhdistamolietedirektiivin, sellaisena kuin se on muutettuna 22.10.2008 annetulla Euroopan parlamentin ja neuvoston asetuksella (EY) N:o 1137/2008, (2) kanssa, pidettävä jätteenä?
               
            
                  2)
               
               
                  Jos ensimmäiseen kysymykseen vastataan myöntävästi:
                  
                               
                           
                           
                              Voidaanko tietty aine jätteistä ja tiettyjen direktiivien kumoamisesta 19.11.2008 annetun Euroopan parlamentin ja neuvoston direktiivin 2008/98/EY 6 artiklan 1 kohdan mukaan luokitella sivutuotteeksi unionin oikeudessa vahvistetun jätteen määritelmän kannalta silloin, kun tähän aineeseen lisätään prosessiteknisistä syistä pieni prosenttiosuus muita aineita, joita muutoin olisi pidettävä jätteenä, mikäli se ei vaikuta aineen kokonaiskoostumukseen ja tuo merkittävää etua ympäristölle?
                           
                        
            
         (1)  EUVL 2008, L 312, s. 3.
      
         (2)  EUVL 2008, L 311, s. 1.